Meeting Ursula | Toortsie, Kameel en Bokbaaivygie se blog
Goed genoeg? →
Meeting Ursula	Posted on Augustus 19, 2016	by Toortsie Julle almal weet mos nou al wie Ursula is, né? Sy is mos my Alter Ego. Aanvanklik het ek gedink sy gee my baie probleme en steek my goed weg en maak my lewe deurmekaar, wat sy wel doen, maar intussen het ek agtergekom wát sy alles vir my agter die skerms doen! Mensig! As ek háár nie gehad het nie sou my middeljare chaos wees!
Kyk, dis mos darem ook geen geheim dat my kop lekker deurmekaar is nie, of eerder, dis hoe mense my soms lees. Dit beteken natuurlik glad nie dat ek ‘simpel’ of ‘mal’ is nie en dat daar enigsins fout met my waarnemingsvermoë is nie en as ek net effens vermoed dat jy dít dink, uhm, dán krap jy nou sowaar op verkeerde plek!
Maar Ursula! Dierbare Ursula! Toe ek ‘n rok vir my dogter se troue deur die internet bestel en almal rondom my in ‘n angstoestand verkeer, is dit sý wat agter die skerms die dinge regruk sodat, tot almal se verbasing, die rok reg sit en nog die regte kleur is ook! Bietjie lank, maar wat is ‘n ou bietjie lank nou tussen vriende?
Ek het natuurlik geen idee hoe Ursula lyk nie. Nou die dag loop ek in ons dorp op pad na Checkers en ‘n wildvreemde vrou roep my op my naam. Sy stel haarself voor: Ursula! Mensig! Hier is sy sowaar in lewende lywe! Ursula! En as mens jou bietjie verbeel, lyk ons ook nog effens na mekaar! Mens sou dit darem seker van jou Alter Ego verwag, of hoe? Ons behoort mos darem na mekaar te lyk, of hoe?
O gits, dit gaan nou so dol hier by my, lyk my ek én Ursula sal maar die volgende dae bietjie bont staan. Dalk het Ursula ‘n maatjie iewers wie se hulp ons kan inroep?
Ns. Ek het haar regtig ontmoet, net ingeval julle dink ek skeer die gek met julle. Sy het dit vreeslik geniet toe ek haar van mý Ursula vertel! 🙂
En doodernstig, ek dink Ursula kry hulp van ons liewe Here, anders sou sy dit nie gemaak het nie. Hiermee probeer ek nie onchristelik optree of grappender verwys na God nie, maar Hy is die Een wat my paaie vir my gelyk maak. Ursula is sommer net die een in my verbeelding!
A Toortsie is a small flashlight, like a torch.	View all posts by Toortsie →	This entry was posted in Lawwighede; Tong-innie-kies, Ursula. Bookmark the permalink.	← Woordsomme
17 Responses to Meeting Ursula
ekmyselff sê:	Augustus 19, 2016 om 8:49 vm	Hou haar happy en naby jou!
Antwoord	Toortsie sê:	Augustus 19, 2016 om 8:49 vm	Jip! Ek doen my bes! 🙂
Antwoord	poerdez sê:	Augustus 19, 2016 om 10:23 vm	So lank sy nie dronk word en skandes maak nie ….
Antwoord	Toortsie sê:	Augustus 19, 2016 om 11:32 vm	En as sy dronk word en skandes maak? Wat dan? 🙂
Antwoord	poerdez sê:	Augustus 19, 2016 om 12:38 nm	Dit hang seker af hoe erg die skandes is? 😉
Antwoord	Toortsie sê:	Augustus 19, 2016 om 1:08 nm	Mmm
Antwoord	perdebytjie sê:	Augustus 19, 2016 om 2:03 nm	Is sy darem amper so mooi soos jy?
Antwoord	Toortsie sê:	Augustus 19, 2016 om 2:30 nm	Net-net! LikeLiked by 1 person
Antwoord	Kameel sê:	Augustus 19, 2016 om 3:21 nm	Solank jy nie ‘n gesplete persoonlikheid het nie, moet Ursula maar haar ding doen…. ‘n mens kan mos altyd doen met nog ‘n paar hande. 🙂
Antwoord	Toortsie sê:	Augustus 19, 2016 om 4:57 nm	Ek het ‘n hele lot persoonlikhede maar n8e een 8s darem gesplete nie! 🙂 Dankie tog. 🙂
Antwoord	coetzee2014 sê:	Augustus 19, 2016 om 7:00 nm	Wens ek het so een gehad, wat my kon help om die goed te kry, waar ek dit gebêre of neergesit het.
Antwoord	Toortsie sê:	Augustus 19, 2016 om 7:06 nm	Maar dis eintlik SY wat die goed so wegsit! 😉
Antwoord	rondomtaliedraai sê:	Augustus 19, 2016 om 8:07 nm	Lyk my sy is die een wat die meeste pret nie
Antwoord	Toortsie sê:	Augustus 19, 2016 om 8:43 nm	Die ding is haar Toortsie fladder net voort! LikeLiked by 1 person
Antwoord	rondomtaliedraai sê:	Augustus 20, 2016 om 6:05 nm	Voorwaar! LikeLike
Antwoord	Tannie Frannie sê:	Augustus 19, 2016 om 8:49 nm	Bak Ursula pannekoek?
Antwoord	Toortsie sê:	Augustus 19, 2016 om 8:51 nm	Kon nog nie agterkom of sy dit doen nie! 🙂